A régészek szerint Kurszk területén már az időszámításunk előtti 4. vagy 5. század során létezett település. Kurszkot először 1032-ben említik az írásos források. 1237 körül Batu kán elpusztította a várost, melyet később újjáépítettek. 1508-ban csatlakozott az orosz államhoz, melynek fontos kereskedelmi központja lett. 1779-ben kapta meg a városi rangot. A szovjet időkben Kurszk fontos vasérckitermelő és közlekedési központtá vált. A második világháborúban a nagy jelentőséggel bíró Kurszki csatát a város mellett vívták a szovjet és német tankok.